stanford-oval/wikipedia huggingface dataset:
เมืองเวทมนตร์คนมหัศจรรย์
ตัวละคร

มิราเบล (Mirabel Madrigal) หลานสาวของอาบัวลา อายุ 15 ปี
อาบัวลา (Abuela Alma Madrigal) ยายของมิราเบล
อาบัวโล (Abuelo Pedro Madrigal) ตาของมิราเบล
อิซาเบลลา (Isabela Madrigal) พี่สาวคนโตของมิราเบล อายุ 21 ปี
ลุยซ่า (Luisa Madrigal) พี่สาวคนรองของมิราเบล อายุ 19 ปี
ฮูเลียตต้า (Julieta Madrigal) แม่ของมิราเบล
ออกัสติน (Agustín Madrigal) พ่อของมิราเบล
บรูโน่ (Bruno Madrigal) น้าชายของมิราเบล
เป็ปป้า (Pepa Madrigal) น้าสาวของมิราเบล
เฟลิกซ์ (Félix Madrigal) สามีของเป็ปป้า
โดโรเรส (Dolores Madrigal) ลูกสาวของเป็ปป้าและเฟลิกซ์ ลูกพี่ลูกน้องของมิราเบล อายุ 21 ปี
คามิโล (Camilo Madrigal) ลูกชายของเป็ปป้าและเฟลิกซ์ ลูกพี่ลูกน้องของมิราเบล อายุ 15 ปี
อันโตนิโอ (Antonio Madrigal) ลูกชายของเป็ปป้าและเฟลิกซ์ ลูกพี่ลูกน้องของมิราเบล อายุ 5 ขวบ
มาริอาโน (Mariano Guzman) แฟนของโดโรเรส
ตัวละคร > นักพากย์

| ชื่อ | พากย์> อังกฤษ | พากย์> ไทย |
| --- | --- | --- |
| มิราเบล (Mirabel) | สเตฟานี เบียทริซ (Stephanie Beatriz) | ใจแจ่ม วรรณพัฒน์ |
| อาบัวล่า (Abuela) | มาเรีย ซีซีเลีย โบเทโร (María Cecilia Botero) พากย์ โอลกา เมอดิซ (Olga Merediz) ร้อง | อัญชุลีอร บัวแก้ว |
| อิซาเบลลา (Isabela) | ไดแอน กูร์เรโร (Diane Guerrero) | มัชฌิมา มีบำรุง |
| ลุยซ่า (Luisa) | เจสซิกา ดาร์โรว (Jessica Darrow) | วิภาพร สกุลเทียนทอง |
| จูเลียตต้า (Julieta) | แองจี ซีเปดา (Angie Cepeda) | ณัฐฐา หิรัญสถิตย์ |
| ออกูสติน (Agustín) | วีลเมอร์ วัลเดอรามา (Wilmer Valderrama) | ฎาวิล วิศาลบรรณวิทย์ |
| บรูโน (Bruno) | จอห์น ลิกูย์ซาโม (John Leguizamo) | สุทธิพงษ์ วัฒนจัง |
| เปป้า (Pepa) | คาโรลินา ไกทัน (Carolina Gaitán) | พัทฑรียา พยอม |
| เฟลิกซ์ (Félix) | มาวโร คาสเทลโล (Mauro Castillo) | พิเชษฐ์ บัวขำ |
| โดโรเรส (Dolores) | อแดสซา (Adassa) | ภคมน บุณยะภูติ |
| คามิโล (Camilo) | เรนซี ฟีลิซ (Rhenzy Feliz) | โกสินทร์ ป้อมเอี่ยม |
| อันโตนิโอ (Antonio) | ราวิ คาโบต คอนเยอร์ส (Ravi Cabot-Conyers) | อิสระ ไชยศิริ |
เพลงประกอบภาพยนตร์

| ลำดับ | ชื่อเพลง | ร้อง/บรรเลง | ยาว |
| --- | --- | --- | --- |
| 1. | "The Family Madrigal (ครอบครัวมาดรีกัล)" | อังกฤษ: 	Stephanie Beatriz, Olga Merediz & cast of Encanto ไทย: ใจแจ่ม วรรณพัฒน์ อัญชุลีอร บัวแก้ว และทีมประสานเสียงเอนกานโต | 4:17 |
| 2. | "Waiting on a Miracle (รอวันปาฏิหาริย์จะมา)" | อังกฤษ: 	Beatriz ไทย: ใจแจ่ม วรรณพัฒน์ | 2:41 |
| 3. | "Surface Pressure (แรงดัน)" | อังกฤษ: 	Jessica Darrow ไทย: วิภาพร สกุลเทียนทอง | 3:22 |
| 4. | "We Don't Talk About Bruno (เราไม่พูดกันเรื่องบรูโน่)" | อังกฤษ: 	Adassa, Beatriz, Mauro Castillo, Rhenzy Feliz, Carolina Gaitán, Diane Guerrero & cast of Encanto  ไทย: ใจแจ่ม วรรณพัฒน์ อัญชุลีอร บัวแก้ว มัชฌิมา มีบำรุง พัทฑรียา พยอม ภคมน บุณยะภูติ โกสินทร์ ป้อมเอี่ยม พิเชษฐ์ บัวขำ และทีมประสานเสียงเอนกานโต | 3:36 |
| 5. | "What Else Can I Do? (ทำได้ใช่ไหมเล่า)" | อังกฤษ: 	Beatriz & Guerrero  ไทย: มัชฌิมา มีบำรุง และ ใจแจ่ม วรรณพัฒน์ | 2:59 |
| 6. | "Dos Oruguitas" | Sebastián Yatra | 3:34 |
| 7. | "All of You (คือพวกเธอ)" | อังกฤษ: 		Adassa, Beatriz, John Leguizamo, Merediz, Maluma & cast of Encanto  ไทย: ใจแจ่ม วรรณพัฒน์ อัญชุลีอร บัวแก้ว สุทธิพงษ์ วัฒนจัง มัชฌิมา มีบำรุง พัทฑรียา พยอม ภคมน บุณยะภูติ โกสินทร์ ป้อมเอี่ยม พิเชษฐ์ บัวขำ อรรคพล ทรัพยอาจิณ และทีมประสานเสียงเอนกานโต | 4:38 |
| 8. | "Colombia, Mi Encanto" | Carlos Vives | 2:55 |
แหล่งข้อมูลอื่น

เว็บไซต์ทางการ
เมืองเวทมนตร์คนมหัศจรรย์ ที่อินเทอร์เน็ตมูวีเดตาเบส
เครแตย์

| เครแตย์ |
| --- | --- |
เมืองหลักและเทศบาล
ภาพทางอากาศของแครแตย์
   ตราอาร์ม
Paris and inner ring departments
ประเทศ: ฝรั่งเศส
แคว้น: อีล-เดอ-ฟร็องส์
จังหวัด: วาล-เดอ-มาร์น
เขต: เครแตย์
อำเภอ: 2 cantons
สหเทศบาล: Grand Paris
การปกครอง
 • นายกเทศมนตรี (2020–2026) : Laurent Cathala
พื้นที่1: 11.43 ตร.กม. (4.41 ตร.ไมล์)
ประชากร (มกราคม ค.ศ. 2018)2: 92,265 คน
 • ความหนาแน่น: 8,100 คน/ตร.กม. (21,000 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 94028 /94000
สูงจากระดับน้ำทะเล: 31–74 m (102–243 ft)  (avg. 63 m หรือ 207 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
เครแตย์ (ฝรั่งเศส: Créteil) เป็นเทศบาลในเขตชานเมืองทางตะวันออกเฉียงใต้ของกรุงปารีส แคว้นอีล-เดอ-ฟร็องส์ ตั้งอยู่ห่าง 11.7 km (7.3 mi) จากใจกลางกรุงปารีส เครแตย์เป็นเมืองหลัก (préfecture) ของจังหวัดวาล-เดอ-มาร์น และเป็นที่ตั้งการปกครองของเขตเครแตย์ นอกจากนี้เมืองแห่งนี้ยังเป็นที่ตั้งของสังฆมณฑลโรมันคาทอลิก และเป็นหนึ่งใน 30 เขตการศึกษาทั่วประเทศของฝรั่งเศสภายใต้กระทรวงศึกษาธิการแห่งชาติอีกด้วย
เครแตย์เป็นเมืองในเขตชานเมืองทางตะวันออกเฉียงใต้ของปารีส โดยมีแม่น้ำมาร์น ไหลผ่านก่อนที่จะไปบรรจบกับแม่น้ำแซนที่ Charenton-le-Pont
สนั่น ขจรประศาสน์

| พลตรีสนั่น ขจรประศาสน์ม> ป.ช., ม.ว.ม. |
| --- | --- |
สนั่น ใน พ.ศ. 2551

รองนายกรัฐมนตรี
ดำรงตำแหน่ง 6 กุมภาพันธ์ พ.ศ. 2551 – 9 สิงหาคม พ.ศ. 2554 (3 ปี 6 เดือน 3 วัน)
นายกรัฐมนตรี: สมัคร สุนทรเวช   สมชาย วงศ์สวัสดิ์   อภิสิทธิ์ เวชชาชีวะ
ดำรงตำแหน่ง 5 ตุลาคม พ.ศ. 2541 – 29 มีนาคม พ.ศ. 2543 (1 ปี 5 เดือน 24 วัน)
นายกรัฐมนตรี: ชวน หลีกภัย
ดำรงตำแหน่ง 26 สิงหาคม พ.ศ. 2533 – 9 ธันวาคม พ.ศ. 2533 (3 เดือน 13 วัน)
นายกรัฐมนตรี: ชาติชาย ชุณหะวัณ
รัฐมนตรีว่าการกระทรวงมหาดไทย
ดำรงตำแหน่ง 14 พฤศจิกายน พ.ศ. 2540 – 29 มีนาคม พ.ศ. 2543 (2 ปี 4 เดือน 15 วัน)
นายกรัฐมนตรี: ชวน หลีกภัย
ก่อนหน้า: เสนาะ เทียนทอง
ถัดไป: บัญญัติ บรรทัดฐาน
ดำรงตำแหน่ง 17 ธันวาคม พ.ศ. 2537 – 13 กรกฎาคม พ.ศ. 2538 (6 เดือน 26 วัน)
นายกรัฐมนตรี: ชวน หลีกภัย
ก่อนหน้า: ชวลิต ยงใจยุทธ
ถัดไป: บรรหาร ศิลปอาชา
รัฐมนตรีว่าการกระทรวงอุตสาหกรรม
ดำรงตำแหน่ง 23 กันยายน พ.ศ. 2535 – 13 ธันวาคม พ.ศ. 2537 (2 ปี 2 เดือน 20 วัน)
นายกรัฐมนตรี: ชวน หลีกภัย
ก่อนหน้า: สิปปนนท์ เกตุทัต
ถัดไป: ไตรรงค์ สุวรรณคีรี
รัฐมนตรีว่าการกระทรวงเกษตรและสหกรณ์
ดำรงตำแหน่ง 4 สิงหาคม พ.ศ. 2531 – 26 สิงหาคม พ.ศ. 2533 (2 ปี 22 วัน)
นายกรัฐมนตรี: ชาติชาย ชุณหะวัณ
ก่อนหน้า: หาญ ลีลานนท์
ถัดไป: ชวน หลีกภัย
เลขาธิการพรรคประชาธิปัตย์
ดำรงตำแหน่ง 10 มกราคม พ.ศ. 2530 – 17 กันยายน พ.ศ. 2543  (13 ปี 8 เดือน 7 วัน)
ก่อนหน้า: วีระกานต์ มุสิกพงศ์
ถัดไป: อนันต์ อนันตกูล
 
ข้อมูลส่วนบุคคล
เกิด: 7 กันยายน พ.ศ. 2478 อำเภอทับคล้อ จังหวัดพิจิตร ประเทศสยาม
เสียชีวิต: 15 กุมภาพันธ์ พ.ศ. 2556 (77 ปี) โรงพยาบาลศิริราช กรุงเทพมหานคร ประเทศไทย
ศาสนา: พุทธ
พรรคการเมือง: ประชาธิปัตย์ (2511–2543) มหาชน (2547–2550) ชาติไทย (2550–2551) ชาติไทยพัฒนา (2552–2556)
คู่สมรส: นางฉวีวรรณ ขจรประศาสน์
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ยศ:  พลตรี

พลตรี สนั่น ขจรประศาสน์ (7 กันยายน พ.ศ. 2478 — 15 กุมภาพันธ์ พ.ศ. 2556) เป็นอดีตนายทหารบกและอดีตนักการเมืองชาวไทย อดีตรองนายกรัฐมนตรี แกนนำพรรคชาติไทยพัฒนา และอดีตเลขาธิการพรรคประชาธิปัตย์ เป็นผู้ก่อตั้งและอดีตหัวหน้าพรรคมหาชน เคยดำรงตำแหน่งสำคัญในรัฐบาลเป็นรัฐมนตรีว่าการกระทรวงมหาดไทย กระทรวงอุตสาหกรรมและกระทรวงเกษตรและสหกรณ์ มีชื่อที่นิยมเรียกกันทั่วไปว่า "เสธ.หนั่น"
ประวัติ

พลตรี สนั่น ขจรประศาสน์ เป็นชาวจังหวัดพิจิตร เกิดวันที่ 7 กันยายน พ.ศ. 2478 เป็นบุตรคนที่ 6 ของขุนขจรประศาสน์ (ทองอยู่ ขจรโลก) และนางบ๊วย มีพี่น้อง 7 คน[ระบุข้อมูลทางบรรณานุกรมไม่ครบ]
ต่อมาวันที่ 24 กันยายน พ.ศ. 2485 บิดาได้รับพระราชทานพระบรมราชานุญาตให้ใช้ราชทินนามเป็นนามสกุล
เคยรับราชการเป็นทหารบกเหล่าทหารม้า มียศทางทหารสุดท้ายเป็นพันโท ก่อนจะถูกให้ออกจากราชการ เมื่อ พ.ศ. 2520 เมื่อร่วมก่อการกบฏ 26 มีนาคม 2520 ซึ่งมี พล.อ.ฉลาด หิรัญศิริ เป็นหัวหน้าและมี พ.ท.สนั่นเป็นเลขาธิการคณะ พ.ท.สนั่นถูกจำคุกที่ เรือนจำลาดยาว จากข้อหากบฏ ทำให้ได้พบและสนิทสนมกับ พ.อ.มนูญ รูปขจร (ปัจจุบันคือ พล.ต.มนูญกฤต รูปขจร) ต่อมาในภายหลังเมื่อ พ.ท.สนั่น ได้เข้าทำงานการเมืองและดำรงตำแหน่งรัฐมนตรีว่าการกระทรวงเกษตรและสหกรณ์ของไทย พ.ท.สนั่นได้รับโปรดเกล้าฯ พระราชทานยศเป็น "พลตรี" เมื่อวันที่ 4 พฤษภาคม พ.ศ. 2532
ครอบครัว

พลตรีสนั่น สมรสกับฉวีวรรณ ขจรประศาสน์ (นามสกุลเดิม วงศ์ใหญ่) มีบุตรธิดารวม 4 คน คนที่ 3 เป็นบุตรชายเข้าสู่วงการเมือง คือ ศิริวัฒน์ ขจรประศาสน์ อดีตสมาชิกสภาผู้แทนราษฎรจังหวัดพิจิตร เขต 3 พรรคมหาชน ส่วนอีก 3 คนเป็นบุตรสาวทั้งหมด คือ บงกชรัตน์ ขจรประศาสน์, ปัทมารัตน์ ขจรประศาสน์ และวัฒนีพร ขจรประศาสน์
พลตรีสนั่น มีธุรกิจส่วนตัวคือ ฟาร์มนกกระจอกเทศชื่อ "ขจรฟาร์ม" ซึ่งเป็นฟาร์มนกกระจอกเทศที่ใหญ่ที่สุดในประเทศไทย[ต้องการอ้างอิง] นอกจากนี้ยังทำไร่องุ่นดงเจริญ และผลิตไวน์ชื่อ "ชาโต เดอ ชาละวัน"
การเมือง > กบฏ 26 มีนาคม พ.ศ. 2520

ในเหตุการณ์กบฏ 26 มีนาคม พ.ศ. 2520 ที่มีความพยายามโค่นล้มรัฐบาลชุดที่มีนายธานินทร์ กรัยวิเชียร เป็นนายกรัฐมนตรี จาก พล.อ.ฉลาด หิรัญศิริ แต่ไม่สำเร็จ พล.ต.สนั่น ซึ่งในขณะนั้นมียศเป็น พันโท (พ.ท.) ได้เข้าร่วมกับฝ่ายกบฏด้วย
ภายหลัง เมื่อถูกจับ ถูกตัดสินจำคุกซึ่งต่อมาได้ลงโทษจำคุกตลอดชีวิตร่วมกับผู้ก่อการคนอื่น ๆ แต่ภายหลังทั้งหมดได้รับการนิรโทษกรรมเมื่อวันที่ 2 ธันวาคม ปีเดียวกัน
การเมือง > กรณีกลุ่มงูเห่าและพรรคประชากรไทย

ปลายปี พ.ศ. 2540 พล.อ.ชวลิต ยงใจยุทธ ถูกแรงกดดันให้ลาออกจากตำแหน่ง นายกรัฐมนตรี เนื่องจากการลดค่าเงินบาทในวันที่ 2 กรกฎาคม พ.ศ. 2540 และตัดสินใจลาออกเมื่อวันที่ 6 พฤศจิกายน พ.ศ. 2540 ในเวลานั้นพรรคร่วมรัฐบาล ที่ประกอบด้วย พรรคความหวังใหม่, พรรคชาติพัฒนา, พรรคชาติไทย, พรรคประชากรไทย, พรรคกิจสังคม ตกลงร่วมกันที่จะสนับสนุน พล.อ.ชาติชาย ชุณหะวัณ หัวหน้าพรรคชาติพัฒนา อดีตนายกรัฐมนตรี ให้กลับมาดำรงตำแหน่งนายกรัฐมนตรีอีกครั้ง แต่ทางพรรคฝ่ายค้านที่มีพรรคประชาธิปัตย์เป็นแกนนำ และมีจำนวนส.ส.น้อยกว่าพรรคความหวังใหม่เพียง 2 เสียง ก็มีความพยายามที่จะเป็นแกนนำจัดตั้งรัฐบาลด้วยเช่นกัน
วันที่ 9 พฤศจิกายน พ.ศ. 2540 นายเสนาะ เทียนทอง เลขาธิการพรรคความหวังใหม่ ได้จัดแถลงข่าว ยืนยันการจัดตั้งรัฐบาล โดยมี พล.อ.ชาติชาย ชุณหะวัณ เป็นนายกรัฐมนตรี ที่ชั้นล่างของทำเนียบรัฐบาล แต่ในเวลาเดียวกัน พล.ต.สนั่น ขจรประศาสน์ เลขาธิการพรรคประชาธิปัตย์ ก็เปิดแถลงข่าว เรื่องการจัดตั้งรัฐบาลด้วย โดยมีเสียงสนับสนุนจากพรรคกิจสังคมของ นายมนตรี พงษ์พานิช ที่ย้ายฟากมาจากพรรคร่วมรัฐบาลเดิมอย่างกะทันหัน และมีตัวแปรสำคัญคือ ส.ส. พรรคประชากรไทย จำนวน 12 คน นำโดย นายวัฒนา อัศวเหม และ นายฉลอง เรี่ยวแรง ที่เข้าร่วมสนับสนุนพรรคประชาธิปัตย์ ขณะที่หัวหน้าพรรคประชากรไทย คือ นายสมัคร สุนทรเวช ไม่ทราบมาก่อนและยังสนับสนุนฝ่าย พล.อ.ชาติชาย ทำให้สถานการณ์พลิกกลับอย่างรวดเร็ว กลายเป็นเสียงทางฝ่ายพรรคประชาธิปัตย์มีมากกว่า และทำให้นายชวน หลีกภัย ได้ขึ้นดำรงตำแหน่งนายกรัฐมนตรีเป็นสมัยที่ 2 ในที่สุด
หลังเหตุการณ์ครั้งนี้ นายสมัคร สุนทรเวช หัวหน้าพรรคประชากรไทย ได้กล่าวเปรียบเทียบว่า ตนเป็นเหมือนชาวนาในนิทานอีสป เรื่อง "ชาวนากับงูเห่า" ที่เก็บงูเห่าที่กำลังจะตายจากความหนาวเย็น มาไว้ในอกเสื้อเพื่อให้ความอบอุ่น แต่ต่อมางูเห่านั้นก็ฉกชาวนาตาย ซึ่งนายสมัครเปรียบเทียบกับ แกนนำของ ส.ส. ทั้ง 12 คน โดยเฉพาะ ส.ส.กลุ่มปากน้ำ ของนายวัฒนา อัศวเหม ซึ่งเดิมสังกัดพรรคชาติไทย แต่ภายหลังเหตุการณ์พฤษภาทมิฬ ไม่มีพรรคใดรับเข้าสังกัด จนในที่สุดมาเข้าสังกัดพรรคประชากรไทย ที่นายสมัครเป็นหัวหน้าพรรค และต่อมามีการตัดสินใจทางการเมือง ที่ขัดต่อมติพรรคดังกล่าว ทำให้ต่อมาสื่อมวลชน เรียก ส.ส. 12 คนนี้ตามคำพูดของนายสมัครว่า "กลุ่มงูเห่า" อยู่เป็นเวลานาน
ต่อมามีคำวินิจฉัยเกี่ยวกับกรณีดังกล่าวว่า ส.ส. พรรคประชากรไทยทั้ง 12 คน มีสิทธิตามกฎหมาย ที่จะตัดสินใจทางการเมืองโดยอิสระ เช่น การสนับสนุน นายชวน หลีกภัย เป็นนายกรัฐมนตรี โดยไม่จำเป็นต้องปฏิบัติตามมติพรรค หรือความต้องการของหัวหน้าพรรคการเมืองที่ตนสังกัด การรวบรวมเสียง ส.ส. จนสามารถสนับสนุน นายชวน หลีกภัย ขึ้นดำรงตำแหน่งนายกรัฐมนตรี สมัยที่ 2 ได้สำเร็จครั้งนี้ ทำให้ พล.ต.สนั่น ขจรประศาสน์ เลขาธิการพรรคประชาธิปัตย์ในขณะนั้น ได้รับการกล่าวขานถึงในฐานะผู้มีเหลี่ยมคูทางการเมือง และเป็นกรณีศึกษาหนึ่งของประวัติศาสตร์การเมืองไทย
การเมือง > ถูกตัดสิทธิ์ทางการเมือง 5 ปี

นายอดิศร เพียงเกษ ส.ส.จังหวัดขอนแก่น พรรคความหวังใหม่ ได้เปิดเผยข้อมูลระหว่างการอภิปรายไม่ไว้วางใจพลตรีสนั่น ว่า พลตรีสนั่น แสดงบัญชีทรัพย์สินและหนี้สินเป็นเท็จ ต่อ คณะกรรมการป้องกันและปราบปรามการทุจริตแห่งชาติ (ป.ป.ช.) โดยระบุว่ามีการกู้ยืมเงินจำนวน 45 ล้านบาท จากบริษัท เอเอเอส ออโต้เซอร์วิส ทั้งที่ไม่มีการกู้ยืมจริง
ต่อมา นายวีระ สมความคิด ประธานกลุ่มพิทักษ์สิทธิเสรีภาพประชาชน ได้ยื่นหนังสือต่อ ป.ป.ช. ให้ดำเนินการตรวจสอบข้อเท็จจริง จนคดีเข้าสู่ กระบวนการทางกฎหมาย และต่อมา ศาลรัฐธรรมนูญ มีคำวินิจฉัยเป็นเอกฉันท์ เมื่อวันที่ 10 สิงหาคม พ.ศ. 2543 ว่า พล.ต.สนั่น มีความผิด ฐานจงใจแสดงบัญชีทรัพย์สินอันเป็นเท็จ ตามรัฐธรรมนูญแห่งราชอาณาจักรไทย พุทธศักราช 2540 มาตรา 295 ถูกตัดสิทธิ์ทางการเมืองเป็นเวลา 5 ปี
จากการถูกดำเนินคดีทางการเมืองดังกล่าว ทำให้ พล.ต.สนั่น ต้องลาออกจากตำแหน่ง เลขาธิการพรรคประชาธิปัตย์ ที่เป็นมายาวนานถึง 13 ปี โดยมี นายประดิษฐ์ ภัทรประสิทธิ์ เข้ารักษาการตำแหน่งเลขาธิการพรรคเป็นเวลาสั้น ๆ และต่อมา นายอนันต์ อนันตกูล ได้รับเลือกให้ขึ้นดำรงตำแหน่ง เลขาธิการพรรคประชาธิปัตย์คนใหม่ เมื่อปี พ.ศ. 2543
การเมือง > ก่อตั้งพรรคมหาชน

หลังการถูกตัดสิทธิทางการเมือง พล.ต.สนั่น ลาออกจากพรรคประชาธิปัตย์ และในที่สุดได้ก่อตั้ง พรรคมหาชน ขึ้น โดยมี ดร.เอนก เหล่าธรรมทัศน์ เป็นหัวหน้าพรรคคนแรก ส่งผู้สมัครรับเลือกตั้งในการเลือกตั้งทั่วไป พ.ศ. 2548 และต่อมา พล.ต.สนั่น ขึ้นดำรงตำแหน่งเป็นหัวหน้าพรรคคนต่อมา
การเมือง > ร่วมงานกับพรรคชาติไทย

วันที่ 29 ตุลาคม พ.ศ. 2550 พล.ต.สนั่น พร้อมด้วย นายศิริวัฒน์ ขจรประศาสน์ บุตรชาย และสมาชิกพรรคมหาชน เดินทางไปสมัครเป็นสมาชิกพรรคชาติไทย โดยให้เหตุผลว่ากฎหมายพรรคการเมืองปัจจุบันไม่เอื้อต่อการดำเนินงานของพรรคการเมืองขนาดเล็ก ถือเป็นการสิ้นสุดการดำเนินงานของพรรคมหาชนไปโดยบริยาย
ต่อมาในการร่วมรัฐบาลตั้งแต่ปี พ.ศ. 2551 พล.ต.สนั่นดำรงตำแหน่งรองนายกรัฐมนตรี ในรัฐบาลนายสมัคร สุนทรเวช และรัฐบาลนายสมชาย วงศ์สวัสดิ์ และรัฐบาลนายอภิสิทธ์ เวชชาชีวะ
การเมือง > ร่วมงานกับพรรคชาติไทยพัฒนา

ในวันที่ 12 มีนาคม พ.ศ. 2555 พล.ต.สนั่น ในฐานะประธานที่ปรึกษาพรรคชาติไทยพัฒนา ได้ประกาศยุติบทบาททางการเมือง โดยขอยุติการทำหน้าที่ในฐานะ ส.ส. แต่ยังคงพร้อมที่จะช่วยงานในส่วนของพรรค และงานการเมืองของประเทศต่อไป
ปัญหาสุขภาพ

พล.ต.สนั่น ป่วยด้วยโรคถุงลมโป่งพอง เกิดอาการหัวใจวายกะทันหัน จนครอบครัวต้องนำส่งโรงพยาบาลนนทเวช เมื่อกลางดึกของวันที่ 22 พฤศจิกายน พ.ศ. 2555 แพทย์ต้องปั๊มหัวใจให้ฟื้นชีพ แต่อาการไม่ดีขึ้น จึงย้ายไปโรงพยาบาลศิริราช จนกระทั่งถึงแก่อนิจกรรมอย่างสงบ เมื่อเวลา 17.09 น. วันที่ 15 กุมภาพันธ์ พ.ศ. 2556 จากภาวะแทรกซ้อนจากอาการถุงลมโป่งพอง มีพิธีพระราชทานเพลิงศพเมื่อวันที่ 21 พฤษภาคม พ.ศ. 2556 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ยศกองอาสารักษาดินแดนชั้นสัญญาบัตร

นายกองใหญ่ กองอาสารักษาดินแดน กระทรวงมหาดไทย เนื่องจากดำรงตำแหน่งเป็น "ผู้บัญชาการกองอาสารักษาดินแดน" โดยตำแหน่ง
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2512 –  เหรียญจักรมาลา (ร.จ.ม.)
พ.ศ. 2538 –  เหรียญลูกเสือสดุดี ชั้นที่ 1
พ.ศ. 2512 –  เหรียญสนองเสรีชน (ส.ส.ช.)
พ.ศ. 2525 –  เหรียญกาชาดสมนาคุณ ชั้นที่ 2 (เหรียญเงิน)
ดงญี

| ดงญี |
| --- | --- |

เกิด: มาย ห่งหง็อก  (1988-10-13) 13 ตุลาคม ค.ศ. 1988 (36 ปี) ฮานอย เวียดนาม
อาชีพ: นักร้อง นักแต่งเพลง โปรดิวเซอร์เพลง นักแสดง
ปีปฏิบัติงาน: ค.ศ. 2007–ปัจจุบัน
รางวัล: รายการทั้งหมด
อาชีพทางดนตรี
แนวเพลง:  ป็อป 
ค่ายเพลง: 6th Sense Entertainment
 นักดนตรี
ลายมือชื่อ

มาย ห่งหง็อก (อักษรเวียดนามตัวเต็ม: 梅紅玉, อักษรเวียดนามสมัยใหม่: Mai Hồng-Ngọc; เกิดวันที่ 13 ตุลาคม ค.ศ. 1988) หรือชื่อในวงการคือ ดงญี (Đông-Nhi, ฮ้านตึ: 東兒) เป็นนักร้องและนักแต่งเพลงชาวเวียดนาม
ซิงเกิลที่โดดเด่น

ปี ค.ศ. 2008 ร้องไห้ (Khóc)
ปี ค.ศ. 2008 คำสารภาพไพเราะ (Lời thú tội ngọt ngào)
ปี ค.ศ. 2009 ฝนน้ำตา (Mưa nước mắt)
ปี ค.ศ. 2010 ความหวาน (Ngọt ngào)
ปี ค.ศ. 2011 เคยอยู่ด้วยกัน (Từng thuộc về nhau)
ปี ค.ศ. 2012 หลังจากความฝัน (Sau mỗi giấc mơ)
ปี ค.ศ. 2013 I Wanna Dance
ปี ค.ศ. 2014 Bad Boy
ปี ค.ศ. 2015 Hot
ปี ค.ศ. 2015 Boom Boom
ปี ค.ศ. 2015 Shake the Rhythm
ปี ค.ศ. 2015 Stop Loving You
ปี ค.ศ. 2016 Pink Girl
ปี ค.ศ. 2016 We Belong Together
ปี ค.ศ. 2017 Love Me Too
ปี ค.ศ. 2018 เมาดิบ (Giả vờ say)
ปี ค.ศ. 2019 วันที่เราเป็นของกันและกัน (Ngày mình thuộc về nhau)
บทบาททางการแสดง > ภาพยนตร์

ปี ค.ศ. 2009 ช่วยเหลือมัจจุราช (Giải cứu thần chết)
ปี ค.ศ. 2011 เจ้าหญิงทีนกับห้านายพลเสือ (Công chúa teen và ngũ hổ tướng)
ปี ค.ศ. 2017 มิสไซง่อน (Cô Ba Sài Gòn)
บทบาททางการแสดง > ละครโทรทัศน์

ปี ค.ศ. 2010 ที่สามคือนักเรียน (Thứ ba học trò)
ผจญภัยตำนานหมู่เกาะทะเลใต้

| ผจญภัยตำนานหมู่เกาะทะเลใต้ |
| --- | --- |
กำกับ:   รอน เคลเมนท์  จอห์น มัสเคอร์ 
บทภาพยนตร์: แจร์ บัช
เนื้อเรื่อง:   รอน เคลเมนท์  จอห์น มัสเคอร์  คริส วิลเลียมส์  ดอน ฮอลล์  พามาลา ริบอน แอรอน และ จอร์แดน แคนเดลล์ 
อำนวยการสร้าง: ออสแนท แชลเลอร์
นักแสดงนำ:   อาวลีอิ ครัลวาลโย  ดเวย์น จอห์นสัน  ราเชลล์ เฮาส์  เทมัวร่า มอริสัน  จาเมน เครเมนท์  นิโคล เชอร์ซิงเงอร์  อลัน ทูเดก 
ตัดต่อ: เจฟ ดราไฮม์
ดนตรีประกอบ:   มาร์ค แมนชินา  ลิน-แมนวล มิแรนดา  อะโปท์วัย โฟไอย์ 
บริษัทผู้สร้าง:   วอลท์ ดิสนีย์ พิคเจอร์ส  วอลต์ดิสนีย์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิคเจอร์ส
วันฉาย:   14 พฤศจิกายน ค.ศ. 2016 (2016-11-14) (AFI Fest)  23 พฤศจิกายน ค.ศ. 2016 (2016-11-23) (United States)  1 ธันวาคม ค.ศ. 2016 (2016-12-01) (Thailand) 
ความยาว: 107 นาที
ประเทศ: สหรัฐอ
ภาษา: อังกฤษ
ทำเงิน: $605 ล้าน
ผจญภัยตำนานหมู่เกาะทะเลใต้ หรือ โมอาน่า (อังกฤษ: Moana) เป็นภาพยนตร์แอนนิเมชั่นอเมริกันแนวดนตรี จินตนิมิต ผจญภัย ที่ออกฉายในปี ค.ศ. 2016 อำนวยการสร้างโดย วอลต์ดิสนีย์แอนิเมชันสตูดิโอส์ จัดจำหน่ายโดยวอลท์ ดิสนีย์ พิคเจอร์ส กำกับโดย รอน เคลเมนท์ และจอห์น มัสเคอร์ ช่วยกำกับโดย ดอน ฮอลล์ และ คริส วิลเลียมส์
ภาคต่อ ผจญภัยตำนานหมู่เกาะทะเลใต้ 2 กำหนดฉายในสหรัฐใน วันที่ 27 พฤศจิกายน ค.ศ. 2024 และกำหนดฉายในประเทศไทยใน วันที่ 4 ธันวาคม ค.ศ. 2024
เนื้อเรื่อง

หินสีเขียวขนาดเล็กที่เป็นหัวใจลึกลับแห่งการสร้างสรรค์ของเทพเทฟิติ ถูกขโมยโดยมาวอิ มนุษย์ครึ่งเทพซึ่งกำลังวางแผนที่จะมอบเป็นของขวัญให้มนุษย์ ขณะที่มาวอิหนีเขาถูกโจมตีโดยปีศาจลาวา เทคา ทำให้หัวใจของ เทฟิติ และตะขอตกปลาวิเศษของมาวอิ จมหายไปในมหาสมุทร
หนึ่งพันปีต่อมา โมอาน่า ลูกสาวและทายาทของหัวหน้าเกาะเล็กๆที่ชื่อว่า โมทุนุย ในแถบพอลินีเชีย เธอได้รับการคัดเลือกจากท้องทะเลให้เป็นผู้ที่จะนำหัวใจไปคืน แต่พ่อของเธอ ทุอิ มาหาเธอ เขายืนยันว่าเกาะนี้มีทุกอย่างที่ชาวบ้านต้องการ แต่หลายปีต่อมาปลาเริ่มขาดแคลนและพืชผักของเกาะก็เริ่มแห้งแล้ง โมอาน่า เสนอให้ไปไกลกว่าแนวปะการังเพื่อหาปลามากขึ้น ทุอิปฏิเสธคำขอของเธอเนื่องจากการแล่นเรือผ่านแนวปะการังเป็นสิ่งต้องห้าม
ทาลา คุณย่าของโมอาน่าได้พาโมอาน่าไปยังถ้ำลับที่อยู่หลังน้ำตก ซึ่งเธอได้พบเรือภายในและพบว่าบรรพบุรุษของเธอคือนักแล่นเรือ เป็นนักเดินทางและค้นพบเกาะใหม่ทั่วโลก ทาลาอธิบายว่าพวกเขาหยุดการเดินทางเพราะมาวอิขโมยหัวใจของเทฟิติ ทำให้สัตว์ประหลาดปรากฏตัวในมหาสมุทร จากนั้นทาลากล่าวว่าความมืดของเทคาได้ลุกลามจากเกาะหนึ่งไปสู่อีกเกาะหนึ่งเรื่อยๆ และค่อยๆพรากชีวิตไปทีละช้าๆ ทาลาได้ให้หัวใจแห่งเทฟิติแก่โมอาน่า
ต่อมา ทาลาป่วยหนักและลมหายใจสุดท้ายเธอได้บอกโมอาน่าให้ออกเรือศักดิ์สิทธิ์ที่อยู่ในถ้ำนั้นเพื่อตามหามาวอิ ทาลาได้เกิดใหม่เป็นกระเบนราหูและติดตามเธอไปด้วย หลังจากคลื่นไต้ฝุ่นพลิกเรือใบของเธอและซัดเธอจนหมดสติ เธอตื่นขึ้นมาในเช้าวันรุ่งขึ้นบนเกาะที่มาวอิอาศัยอยู่ แต่เขาขังโมอาน่าไว้ในถ้ำและใช้เรือของโมอาน่าเพื่อออกตามหาตะขอตกปลาวิเศษของเขา แต่โมอาน่าหนีออกมาได้ตามมาวอิไป โมอาน่าพยายามโน้มน้าวให้เขาเปลี่ยนใจไปกับเธอ แต่มาวอิปฏิเสธเพราะกลัวว่าพลังของหัวใจแห่งเทฟิติจะดึงดูดสิ่งมีชีวิตที่ร้ายกาจ
โจรสลัดมะพร้าวที่มีชื่อเรียกว่า กากาโมร่า ล้อมรอบเรือและขโมยหัวใจไป แต่มาวอิและโมอาน่า ก็สามารถนำมันกลับคืนมาได้ มาวอิ ตกลงจะช่วยคืนหัวใจแห่งเทฟิติให้ หลังจากที่เขาได้ตะขอตกปลาวิเศษคืน ซึ่งซ่อนอยู่ใน ลาโลทัย ดินแดนลึกลับที่มีแต่สัตว์ประหลาด พวกเขาได้มันมาโดยการหลอกลวงทามาทอ ปูมะพร้าวยักษ์ เมาอิสอนโมอาน่า เกี่ยวกับวิธีการแล่นเรือและนำทางที่ถูกต้อง เมื่อมาถึงเทฟิติและพยายามเข้าไปยังเกาะที่เทฟิติอาศัยอยู่ แต่ถูกเทคาโจมตี พวกเขาถูกโจมตีอย่างรุนแรงและถูกซัดออกมาจากเทฟิติ ตะขอตกปลาวิเศษของมาวอิเสียหาย เขาไม่ต้องการจะเข้าไปอีก และทิ้งโมอาน่าไป
ด้วยความวิตกกังวล โมอาน่าขอร้องให้ท้องทะเลนำหัวใจของเทฟิติไปและเลือกคนอื่นเพื่อส่งกลับไปยังเทฟิติ วิญญาณของทาลามาหาเธอและให้กำลังใจแก่ให้โมอาน่าเพื่อหาการเรียกตัวตนที่แท้จริงของเธอ แรงบันดาลใจนั้นทำให้โมอาน่า นำหัวใจแห่งเทฟิติกลับคืนมาและกลับไปยังเทฟิติเพียงคนเดียว มาวอิได้เปลี่ยนใจกลับมารบกวนเทคา ปีศาจลาวาและตะขอของเขาถูกทำลายในการต่อสู้นั้น โมอาน่าตระหนักว่าเทคาก็คือเทฟิติที่ไม่มีหัวใจของเทฟิติ โมอาน่าขอร้องให้ท้องทะเลช่วยเปิดทางให้เทคาเข้าหาเธอ เธอร้องเพลงเพื่อช่วยให้เทคาจำได้ว่าตัวตนที่แท้ของเธอเป็นใคร ซึ่งช่วยให้โมอาน่า สามารถฟื้นฟูจิตใจของเธอได้ เทฟิติเสกเรือแคนูใหม่ให้แก่โมอาน่า และตะขอตกปลาวิเศษอันใหม่แก่มาวอิ ก่อนที่จะกลับไปเป็นรูปร่างเกาะเทฟิติเหมือนก่อน
โมอาน่า ได้อำลา มาวอิ และกลับไปยังเกาะของเธอที่กำลังฟื้นฟูพร้อมกับ เฮย์เฮย์ ต่อมาชาวบ้านและโมอาน่า (ซึ่งกลายเป็นหัวหน้าคนใหม่ของพวกเขา) เริ่มเดินทางท่องเที่ยวและแล่นเรือไปตามเกาะต่างๆตามที่มาวอิ และทาลาได้มาร่วมกันในร่างของเหยี่ยวยักษ์และร่างของปลากระเบนราหูตามลำดับ
ตัวละคร

โมอาน่า (Moana)
มาวอิ (Maui)
ทาลา (Tala) ย่าของโมอาน่า
ทุอิ (Tui) พ่อของโมอาน่า
ทามาทัว (Tamatoa)
ซิน่า (Sina) แม่ของโมอาน่าและภรรยาของทุอิ
เฮย์เฮย์ ไก่ สัตว์เลี้ยงของโมอาน่า
พัว หมู สัตว์เลี้ยงของโมอาน่า
ตัวละคร > นักพากย์

| ชื่อ | พากย์> อังกฤษ | พากย์> ไทย |
| --- | --- | --- |
| โมอาน่า (Moana) | อาวลีอิ ครัลวาลโย (Auli'i Cravalho) | มณีภัสสร มอลลอย |
| มาวอิ (Maui) | ดเวย์น จอห์นสัน (Dwayne Johnson) | อรรคพล ทรัพยอาจิณ |
| ทาลา (Tala) | ราเชลล์ เฮาส์ (Rachel House) | สุมาลี สุธีรธรรม พากย์   กรรณิกา วิชชุลตา ร้อง |
| ทุอิ (Tui) | เทมัวร่า มอริสัน (Temuera Morrison) พากย์   คริสโตเฟอร์ แจคสัน (Christopher Jackson) ร้อง | ณัฐวรรธน์ กิจสมบูรณ์ |
| ทามาทัว (Tamatoa) | จาเมน เครเมนท์ (Jemaine Clement) | ศิริชัย เจริญกิจธนกุล พากย์   ศรัณย์ คุ้งบรรพต ร้อง |
เพลงประกอบภาพยนตร์

| ลำดับ | ชื่อเพลง | ร้อง/บรรเลง | ยาว |
| --- | --- | --- | --- |
| 1. | "Tulou Tagaloa" | Olivia Foa’i | 0:54 |
| 2. | "An Innocent Warrior" | Vai Mahina, Sulata Foai-Amiatu & Matthew Ineleo | 1:39 |
| 3. | "Where You Are (อยู่ที่นี่)" | อังกฤษ: Christopher Jackson, Rachel House, Nicole Scherzinger, Auli’i Cravalho & Louise Bush ไทย: วรินทร ชวลิต มณีภัสสร มอลลอย ณัฐวรรธน์ กิจสมบูรณ์ กรรณิกา วิชชุลตา และ ศรวณีย์ พรพิทักษ์พงศ์ | 3:45 |
| 4. | "How Far I’ll Go (ห่างเพียงใด)" | อังกฤษ: Auli'i Cravalho  ไทย: มณีภัสสร มอลลอย | 2:50 |
| 5. | "We Know the Way (จำทางขึ้นใจ)" | อังกฤษ: Opetaia Foa’i & Lin-Manuel Miranda  ไทย: Opetaia Foa’i และ พิเชษฐ์ บัวขำ | 2:21 |
| 6. | "How Far I’ll Go (Reprise) (ห่างเพียงใด รีไพร์ส)" | อังกฤษ: Auli'i Cravalho  ไทย: มณีภัสสร มอลลอย | 1:28 |
| 7. | "You’re Welcome (ไม่ต้องห่วง)" | อังกฤษ: Dwayne Johnson  ไทย: อรรคพล ทรัพยอาจิณ | 2:45 |
| 8. | "Shiny (วับวาว)" | อังกฤษ: Jemaine Clement  ไทย: ศรัณย์ คุ้งบรรพต | 2:45 |
| 9. | "Logo Te Pate" | Olivia Foa’i, Opetaia Foa’i & Talaga Steve Sale | 2:10 |
| 10. | "I Am Moana (Song of the Ancestors) (นี่ฉันโมอาน่า)" | อังกฤษ: Rachel House และ Auli’i Cravalho  ไทย: กรรณิกา วิชชุลตา และ มณีภัสสร มอลลอย | 2:44 |
| 11. | "Know Who You Are (เธอคือใคร)" | อังกฤษ: Auli'i Cravalho  ไทย: มณีภัสสร มอลลอย | 1:12 |
| 12. | "We Know the Way (Finale) (จำทางขึ้นใจ ฟีนาเล่)" | อังกฤษ: Lin-Manuel Miranda & Opetaia Foa’i  ไทย: Opetaia Foa’i และ พิเชษฐ์ บัวขำ | 1:09 |
| 13. | "How Far I’ll Go (Alessia Cara Version)" | อเลสเซีย คารา | 3:02 |
| 14. | "You're Welcome (Jordan Fisher Version)" | Jordan Fisher และ Lin-Manuel Miranda | 2:16 |
ยุทธการที่สโตกฟิลด์

ยุทธการสโตคฟิลด์ (อังกฤษ: Battle of Stoke Field) เป็นยุทธการในสงครามดอกกุหลาบ ที่เกิดขึ้นเมื่อวันที่ 16 มิถุนายน ค.ศ. 1487 ที่เมืองอีสต์สโตคในมณฑลน็อตติงแฮมเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยสมเด็จพระเจ้าเฮนรีที่ 7 และฝ่ายราชวงศ์ยอร์คที่นำโดยจอห์น เดอลาโพล เอิร์ลแห่งลิงคอล์นที่ 1 ผลของยุทธการครั้งนี้แลงคาสเตอร์เป็นฝ่ายได้รับชัยชนะ
ดูเพิ่ม

สงครามดอกกุหลาบ
สงครามกลางเมือง
ราชวงศ์แลงคาสเตอร์
ราชวงศ์ยอร์ค